Projekts

LATVIJAS REPUBLIKAS MINISTRU KABINETS

2013.gada Rīkojums Nr.\_\_\_\_\_\_

Rīgā (prot.Nr.\_\_\_\_\_)

**Par ēnu ekonomikas apkarošanas pasākumu īstenošanā iesaistīto institūciju amatpersonu darbinieku motivēšanu un apropriācijas palielinājumam novirzāmo finansējuma apjomu**

1. Pamatojoties uz ēnu ekonomikas apkarošanas pasākumu īstenošanā iesaistīto institūciju darbības rezultātiem 2013.gada deviņos mēnešos un šo pasākumu ietekmi uz nodokļu iekasēšanu, noteikt iesaistīto institūciju amatpersonu (darbinieku) motivēšanai apropriācijas palielinājumam novirzāmo finansējuma apjomu 1 985 000 latu apmērā, kas ir 5 procenti no valsts budžetā plānoto nodokļu ieņēmumu pārpildes 39 700 000 latu, kuri uzskatāmi par ieņēmumiem, realizējot ēnu ekonomikas ierobežošanas pasākumus.
2. Finanšu ministrijai normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par likuma „Par valsts budžetu 2013.gadam” noteiktās apropriācijas palielinājumu izdevumiem atlīdzībai:
   1. Finanšu ministrijas budžeta programmā 33.00.00 „Valsts ieņēmumu un muitas politikas nodrošināšana” Valsts ieņēmumu dienestam 1 578 075 latu apmērā (tai skaitā atalgojumam 1 271 718 latu apmērā);
   2. Iekšlietu ministrijas budžeta apakšprogrammā 06.01.00 „Valsts policija” Valsts policijai 222 320 latu apmērā (tai skaitā atalgojumam 173 785 latu apmērā) un budžeta programmā 10.00.00 „Valsts robežsardzes darbība” Valsts robežsardzei 95 280 latu apmērā (tai skaitā atalgojumam 76 783 latu apmērā);
   3. Labklājības ministrijas budžeta apakšprogrammā 21.01.00 „Darba tiesisko attiecību un darba apstākļu kontrole un uzraudzība” Valsts darba inspekcijai 39 700 latu apmērā (tai skaitā atalgojumam 31 993 latu apmērā);
   4. Zemkopības ministrijas budžeta apakšprogrammā 20.01.00 „Pārtikas drošības un veterinārmedicīnas valsts uzraudzība un kontrole” Pārtikas un veterinārais dienestam 15 963 latu apmērā (tai skaitā atalgojumam 12 864 latu apmērā), budžeta apakšprogrammā 24.01.00 „Meža resursu valsts uzraudzība” Valsts meža dienestam 18 399 latu apmērā (tai skaitā atalgojumam 14 827 latu apmērā) un budžeta programmā 27.00.00 „Augu veselības un augu aprites uzraudzība” Valsts augu aizsardzības dienestam 5 338 latu apmērā (tai skaitā atalgojumam 4 302 latu apmērā);
   5. Prokuratūras budžeta programmā 02.00.00 „Noziedzīgi iegūtu līdzekļu legalizācijas novēršana” Noziedzīgi iegūtu līdzekļu legalizācijas novēršanas dienestam 9 925 latu apmērā (tai skaitā atalgojumam 7 998 latu apmērā).
3. Finanšu ministram pēc Saeimas Budžeta un finanšu (nodokļu) komisijas atļaujas saņemšanas palielināt likumā „Par valsts budžetu 2013.gadam” noteikto apropriāciju atbilstoši šā rīkojuma 2. punktam.

|  |  |
| --- | --- |
| Ministru prezidents  Finanšu ministra vietā –  aizsardzības ministrs  Iesniedzējs:  Finanšu ministra vietā –  aizsardzības ministrs | V.Dombrovskis  A.Pabriks  A.Pabriks |

06.11.2013. 10:50

361

E.Šidlovskis

67083894, [Edgars.Sidlovskis@fm.gov.lv](mailto:Edgars.Sidlovskis@fm.gov.lv)